Terminal og informasjonstårn under oppføring juli 2010
**Berlin Brandenburg lufthavn** (IATA-flyplasskode **BER**, fullstendig navn *Flughafen Berlin Brandenburg «Willy Brandt»*) er en lufthavn på grensen mellom delstatene Berlin og Brandenburg i Tyskland. 

Lufthavnen er en utvidelse av Berlin-Schönefeld lufthavn og ligger derfor delvis samme sted. Den skulle opprinnelig åpne i 2011, men åpnet først 31. oktober 2020 etter en rekke utsettelser.

Lufthavnen har to parallelle rullebaner, en på 4 000 meter og en på 3 600 meter. Disse betjenes av tre terminaler (1, 2 og 5). Kontrolltårnet på 72 meter betjenes av Deutsche Flugsicherung.

Bakgrunn
--------

Arbeidene ble påbegynt 5. september 2006 og det var planlagt å åpne lufthavnen 3. juni 2012. Den 8. mai 2012 ble det kunngjort at åpningen var utsatt med minst to måneder. Grunnen var at brannvernteknikken ikke kunne fungere tilfredsstillende innen den planlagte åpningsdatoen. Lufthavnen skulle erstatte Schönefeld lufthavn sammen med Berlins øvrige lufthavner Tegel lufthavn (stengt i november 2020) og Tempelhof lufthavn (stengt i oktober 2008).

17. mai 2012 erklærte Berlins regjeringssjef Klaus Wowereit at lufthavnen skulle tas i bruk 17. mars 2013.
Senere ble åpningsdatoen satt til 27. oktober 2013. Den 6. januar 2013 ble det offentliggjort at lufthavnen ikke kunne åpnes til planlagt tidspunkt, på grunn av graverende, «nesten grufulle» problemer. Lufthavnen ble til slutt tatt i bruk 31. oktober 2020, mens Berlin–Tegel internasjonale lufthavn ble stengt som planlagt 8. november samme år.

Adkomst
-------

Flughafen Berlin Brandenburg stasjon er en underjordisk jernbanestasjon innenfor flyplassområdet. Den vil betjene internasjonal fjerntrafikk, regiontrafikk og S-Bahn-trafikk. Regiontrafikken blir supplert med busslinjer.

Lufthavnen er tilknyttet veinettet via et eget kryss på motorveien A 113. Gods- og persontrafikk skilles i et trafikknutepunkt et stykke øst for terminalen. Det har blitt innrettet 10 000 parkeringsplasser for kunder og 5 000 for ansatte.

Referanser
----------

1. ↑  berlin-airport.de Arkivert 14. mai 2012 hos Wayback Machine. Besøkt 15. april 2012
2. ↑  «Das Wunder von Berlin: Der BER ist tatsächlich in Betrieb».
3. ↑  «Am 3. Juni 2012 soll hier das erste Flugzeug abheben». Der Tagesspiegel. 25. juni 2010. Besøkt 2. juni 2011.
4. ↑  «BER-Eröffnung verschoben». airliners.de. 8. mai 2012. Arkivert fra originalen 10. mai 2012. Besøkt 9. mai 2012.
5. ↑  «Flughafen Berlin Brandenburg: Wowereit verspricht Eröffnung am 17. März 2013». spiegel.de. 17. mai 2012. Besøkt 17. mai 2012.
6. ↑  Flyplassens hjemmeside Besøkt 14. september 2012
7. ↑  «Hauptstadtflughafen wird auch 2013 nicht öffnen». Manager magazin. 7. januar 2013. Besøkt 10. januar 2013.
8. ↑  «Probleme am Hauptstadt-Airport "grauenhaft"». Manager magazin. 8. januar 2013. Besøkt 10. januar 2013.
9. ↑  «Flughafen BER soll am 31. Oktober 2020 eröffnen». Arkivert fra originalen 29. november 2019. Besøkt 29. november 2019.

Eksterne lenker
---------------

* (de) Offisielt nettsted Rediger på Wikidata

* (en) Berlin Brandenburg Airport – kategori av bilder, video eller lyd på Commons Rediger på Wikidata

* (en) Flughafen Berlin Brandenburg – galleri av bilder, video eller lyd på Commons Rediger på Wikidata

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |